د افغانی سرې میاشتې ټولنې، عمومی سرپرست رئیس الحاج مولوی مطیع الحق خالص په لغمان ولایت کې د ولایتی مجامع پرانسته وکړه. نن چهارشنبه دروان ۱۴۴۴ هجری قمری کال د جمادی الثانی د میاشتې ۲۵ مه، چې د ۱۴۰۱ هجری شمسی کال د جدی د میاشتې له ۲۸ مې نیټې سره سمون خوری. څه موده وړاندې په لغمان ولایت کې د افغانی سرې میاشتې ټولنې ډ ملی کېدلو،او د ولسونو او سرې میاشتې ترمنځ د اړیکو پیاوړې کېدلو په موخه د لغمان ولایت د مرکزی ناحیو او ولسوالیو په سطح ولایتی مجامع رامنځته شوې، چې په همدې موخه د لغمان ولایت د سرې میاشتې په نمائنده ګۍ کې د پرانېستې غونډه ترسره شوه په یاده غونډه کې د افغانی سرې میاشتې ټولنې قدرمن سرپرست رئیس الحاج مولوی مطیع الحق خالص، سر بیره د داخلی پلټنې رئیس قاری محمد نسیم احمدی، د اطلاعاتو او نشراتو رئیس عرفان الله شرفزوی، د مجامع ولایتی رئیس مولوی محمد طیب مبارک، د چارو د تنظیم رئیس مولوی مدثر همراز، د ختیځ زون سرې میاشتې د همغږئ رئیس حیات الله صافی، د ننګرهار سرې میاشتې نماینده ګی رئیس میا نجم الدین هلال او د ولایتی مجامع ۴۰ تنه غړو هم ګډون کړی وو. غونډه د کلام الله مجید د څو مبارکو ایتونو په تلاوت سره پیل شوه ،او بیا د لغمان سرې میاشتې نماینده ګۍ رئیس مولوی ولی الله وقار، میلمنو ته د ښه راغلاست ویلو ترڅنګ د نمائنده ګۍ د فعالیتونو، او د پروګرامونو څرنګندونه وکړه ، او هم یې د افغانی سرې میاشتې ټولنې له عمومی سرپرست رئیس (خالص) څخه هم مننه وکړه چې لغمان ولایت ته یې د خلکو سره د ملاقات ، او د هغوئ د ستونزو د اورېدو په موخه تشریف راوړی وو. ورپسې د افغانی سرې میاشتې ټولنې قدرمن سرپرست رئیس (الحاج مطیع الحق خالص) د افغانی سرې میاشتې ټولنې په فعالیتونو، او د ولایتی مجامعو په اهمیت، د خلکو او سرې میاشتې ترمنځ په اړیکو هر اړخیزه وینا وکړه، او ډاډ یې څرګند کړ چې د ولایتی مجامع په ایجاد سره به د افغانی سرې میاشتې ټولنې او خلکو ترمنځ اړیکې لا پیاوړې شی. همادرنګه د ولایتی مجامع رئیس مولوی محمد طیب مبارک د ولایتی مجامعو په جوړښت، څرنګوالی، او اهمیت وینا وکړه او ډاډ یې څرګند کړ چې د ولایتی مجامعو په لرلو سره به د افغانی سرې میاشتې ټولنه له مالی او معنوی اړخه لا پیاوړې شی، ورپسې د داخلی پلټنې رئیس قاری محمد نسیم احمدی د اسلام له نظره په یو والی، اتحاد، او اتفاق د خلکو او ملی ټولنې ترمنځ په اړیکو او اهمیت یې د غونډې برخوالو ته وینا وکړه، له ده څخه وروسته د ختیځ زون سرې میاشتې رئیس مولوی حیات الله صافی په خپل نوبت د غونډې ګډونوالو ته په ختیځ زون کې د سرې میاشتې په فعالیتونو او اړمنو کورنیو ته د بشری مرستو په شفافه توګه د رسولو په اړه ګډونوالو ته وینا وکړه، او هم یې وویل: چې د افغانی سرې میاشتې ټولنې له لوری برابره شوې مرستې به بې وزله کورنیو ته په شفافه توګه رسوی. همدا راز د ولایتی مجامع دوه تنه غړو هر یو ذاهد او مولوی کشمیر خان په خپل نوبت خبرې وکړې، او هم یې د افغانی سرې میاشتې ټولنې له عمومی رئیس څخه یې مننه وکړه، چې د لغمان ولایت د خلکو سره یې د ملی ټولنې له لارې بشری مرستې کړیدی، نوموړو په خپلو خبرو کې وویل : موږ د مننې ترڅنګ د افغانی سرې میاشتې ټولنې له رهبرۍ غواړو چې د لغمان ولایت اړمنو خلکو ته بشری مرستې زیاتې کړی، ځکه د لغمان ولایت خلک له یو پلوه وچکالۍ، زلزلې، او تېرو سیلابونو زخت زیات ځپلی دی، او له بل پلوه د لغمان ولایت ترانزیتی لاره هم نه لری، په همدې بناء خلک یې ډیر غریب دی، نو باید جدی پاملرنه ورته وشی. د غونډې په دوهمه برخه کې د مجامع ولایتی غړو ترمنځ چې ټولټال (۴۰) تنه وه، د ولایتی مجامع د ریاست ، مالی مسؤل، او منشی لپاره رایه ګیری وشوه ،د رایو په اکثریت ګل لالا ذاهد د ولایتی مجامع د رئیس، مولوی عبدالطیف د مالی مسؤل او جلات خان فقیری د منشی په توګه وټاکل شوه. په پای کې غونډه د لغمان سرې میاشتې نماینده ګی رییس له لوری غونډه د دعایې په لوستلو سره پای ته ورسېده. درنښت عصمت الله مبارز د لغمان نماینده ګی نشراتو مدیر